google/wiki40b huggingface dataset:
Pamantasang Alexandru Ioan Cuza

Ang Pamantasang Alexandru Ioan Cuza (Ingles: Alexandru Ioan Cuza University, Romanian: Universitatea "Alexandru Ioan Cuza"; akronim: UAIC) ay isang pampublikong unibersidad na matatagpuan sa Iaşi, Romania. Itinatag isang taon pagkatapos ng pagtatatag ng estado ng Romania, sa pamamagitan ng isang dikri noong 1860 ni Prinsipe Alexandru Ioan Cuza, ang dating Academia Mihăileană ay kinonvert sa isang unibersidad, ang Unibersidad ng Iaşi. Ito ay isa sa limang miyembro ng Universitaria Consortium (ang pangkat ng mga piling unibersidad sa Romania).
Praise to You, O Christ, Our Savior

Ang Praise to You, O Christ, Our Savior, na may ibig sabihing "Papuri sa Iyo, O Kristo, Aming Tagapagligtas," ay isang awiting pangpananampalatayang Kristiyano. Isinulat at nilagyan ng ito ng tugtugin ni Bernadette Farrell (ipinanganak noong 1957), isang Britanikang Katolikong mang-aawit ng musikang pang-Kristiyano.
Pundaquit

Ang Pundaquit (Filipino: Pundakit) ay isang barangay sa bayan ng San Antonio sa lalawigan ng Zambales, Pilipinas.
SM City Chengdu

Ang SM City Chengdu ay isang shopping mall sa Chengdu, Sichuan, Tsina.
1070 Tunica

Ang 1070 Tunica ay isang planetang hindi pangunahin.
Tomioka, Fukushima

Ang Tomioka ay isang munisipalidad sa Prepektura ng Fukushima.
Amagi, Kagoshima

Ang Amagi ay isang munisipalidad sa Prepektura ng Kagoshima, bansang Hapon.
Takakiopsida

Ang Takakiopsida ay isang klase ng subdibisyong algae sa kahariang Protista.
1715 Salli

Ang 1715 Salli ay isang planetang hindi pangunahin.
My Binondo Girl

Ang My Binondo Girl ay isang palabas sa telebisyon sa Pilipinas ng ABS-CBN.
Unyon (teoriya ng hanay)

Ang unyon (Ingles: union, may kahulugang "pagsasama", "pagpipisan", "kapisanan", "pagkakaisa", "pagkakaayon") ng mga hanay na A at B na tinutukoy ng A ∪ B ang hanay ng lahat ng mga bagay na kasapi ng A, o B, o ng parehong ito. Ang unyon ng {1, 2, 3} at {2, 3, 4} ang hanay na {1, 2, 3, 4} .
Trollhättan

Kasaysayan

Itinatag ang Trollhättan sa Ilog Göta älv sa may Talon ng Trollhättan. Ito ay unang nabanggit sa mga panitikan noong 1413. Sa mahabang dantaon, ang Trollhättan ay isang hadlang sa mga daong na naglalakbay sa ilog, hanggang isang tarangkahang pantubig ang itinayo noong ika-19 na dantaon. Maraming mga pangyayaring ito ay binago hanggang ito ay matapos sa kasalukuyan nitong anyo noong 1916.
Sa katapusan ng ika-19 na dantaon, naitayo ang isang dagitab-tubig sa Trollhättan. Ipinangalan ng maypagawa sa kusog na Vattenfall ("talon") mula sa mga talon ng Trollhättan. Sa kasalukuyan, mayroong dalawang gumaganang mga himpilang dagitab-tubig: ang Olidan at Håjum. Ang dagitab-tubig ay nakatulong sa himagsikang kalalangan ng lungsod.
Napagkalooban ng karapatang pambayan (na sa kasalukuyan ay wala nang kahalagahang pambatas) ang Trollhättan noong 1916 kung kailan ito ay may tinatayang 15,000 mamamayan. Sa kasalukuyan, ito ay may tinatayang santauhan na 54,000.

Palamuhatan

Ang pangalan ng Trollhättan ay nangangahulugang "bunete ng halimaw". Ang huling baybay na "hätta" ay maaari ring pakahulugan bilang tuktok ng bundok.
Ang iba pang mga dating katawagan ay Eiðar at Stora Edet; kung saan ang huli ay ang pinagmulan ng karatig nitong bayan sa timog, ang Lilla Edet.

Pangyayari

Pinagdausan ang Trollhättan ng Pandaigdigang Kampeonato ng Bandy ng 2017 sa Pangkat B..

Kalalang

Dito dati matatagpuan ang pununghimpilan at pangunahing pagawaan ng Saab Automobile, na sa kasalukuyan ito ay naging pununghimpilan at pagawaan na ng Pambansang Sasakyang Dagitabin ng Suwesya
Matatagpuan din dito ang maraming mga pagawaang kalalangin tulad ng GKN Aerospace (na dating kilala bilang Volvo Aero) at ng mga tagatustos nito. Katulad ng sa ibang dako ng Europa, napalitan ang karamihan ng mga pagawaan ng malalaking kalalang ng mga paglilingkod kabihasaan at ang paglikha ng mga karapatang-ari. 
Noong 2011, itinayo ang Trollywood na isang pook kung saan ginagawa ang mga pelikula, kabilang sa mga ito ang Show Me Love (Fucking Åmål), Dancer in the Dark, Melancholia, Dogville at ang mga tagpong pang-istudyo ng Lilya 4-ever. Narito rin ang Film i Väst, isang istudyong pampelikula na siyang naglalabas ng halos kalahati ng pelikulang Suweko.
All India Forward Bloc

Ang All India Forward Bloc ay isang partidong pampolitikang nasyonalista sa India. Itinatag ito ni Subhas Chandra Bose noong 1939. Si Debrata Biswas ang punong kalihim ng partido. Ang All India Youth League ang kapisanang pangkabataan ng partido. Sa halalang pamparlamento ng 2004, nagtamo ng 1,365,055 boto ang partido (0.2%, 3 upuan).
Windows 9x

Ang Windows 9x ay isang hanay ng mga bersyon ng Microsoft Windows.
Mommy Elvie's Problematic Show

Ang Mommy Elvie's Problematic Show ay isang palabas sa telebisyon sa Pilipinas ng TV-5 / Associated Broadcasting Company.
The X Factor

Ang The X Factor ay isang patimpalak-musikang pantelebisyon sa Britanya kung saan layunin nitong humanap ng bagong talentong mang-aawit, na pipiliin mula sa mga nangangarap na mang-aawit na pinili mula sa pampublikong awdisyon. Sa likha ni Simon Cowell, nagsimula ang palabas noong 2004 at mula noo'y sumasahimpapawid taun-taon mula Agosto/Setyembre hanggang Disyembre. Ang palabas ay ipinrodyus ng Thames (dating Talkback Thames) ng FremantleMedia at ng kumpanyang produksiyon ni Cowell na SycoTV. Isinasahimpapawid ito sa ITV network sa Nagkakaisang Kaharian at sabayang napapanood sa TV3 sa Republika ng Irlanda, na may spin-off na palabas na sa-likod-ng-kamera na The Xtra Factor na ipinalalabas sa ITV2. Ang "X Factor" ay tumutukoy sa hindi maipaliwanag na "kung ano" na nagbibigay ng datíng. Ang palabas ay binuo bilang pamalit sa matagumpay na Pop Idol, na hindi na muling ipinagpatuloy matapos ang ikalawang serye nito, sa kadahilanang si Cowell, na isang hurado sa Pop Idol, ay nagnais na maglunsad ng isang palabas na pagmamay-ari niya ang karapatan sa telebisyon. Ang napunang pagkakatulad ng dalawang palabas kinalauna'y naging paksa ng isang alitang ligal.
Antiparasitiko

Ang antiparasitiko (mula sa Ingles na antiparasitic; tinatawag din itong parasiticide sa Ingles) o antiparasitaryo (mula sa Kastilang antiparasitario) ay isang uri ng gamot o kemikal na pamurga o pamatay ng mga parasito (mga panlaban sa parasito o antiparasito), partikular na iyong nasa loob ng balat. Kabilang sa mga halimbawa nito ang mga paghahanda o preparasyong may sulpurong pampatay ng mga kulisap na nakasasanhi ng pangangati, ng kerosina, stavesacre, mga sustansiyang pangkitil ng mga kuto, iyodinong pampatay ng halamang-singaw ng buni (ang ringworm sa Ingles, kilala rin bilang akapulko o kagaw). Napapakinabangan din bilang mga antiparasitiko ang mga antiseptiko.
Constantinople

Ang Constantinople ay ang kabisera ng Silangang Imperyong Romano (330-1453) at ng Imperyong Ottoman pagkatapos ng taong 1453. Ito ay isa sa tatlong lalawigan ng Turkiya na matatagpuan sa peninsulang Balkan sa Europa. Sa kasalukuyan, ito ay tinatawag na Istanbul.
Game design

Ang pagdidisenyo ng laro ay ang sining ng paggamit ng disenyo at estetika upang makagawa ng laro na nagpapadali ng ugnayan sa pagitan ng mga manlalaro para sa paglilibang o para sa medikal, pang-edukasyon o eksperimental na mga layunin. Ang pagdidisenyo ng laro ay maaaring gamitin pareho sa laro at, unti unti, sa iba pang mga ugnayan, partikular na yung mga birtuwal (tignan gamification).
Ang pagdidisenyo ng laro ay gumagawa ng mga layunin, mga patakaran, at mga pagsubok upang tukuyin ang isang palaro, larong pangmesa, larong panayaan, larong bidyo, larong may papel na ginagampanan o simulasyon na gumagawa ng kanais-nais na ugnayan sa pagitan ng mga kalahok nitoo at, marahil, sa mga manonood.
Sa pag-akademya, ang pagdidisenyo ng laro ay bahagi ng pag-aaral ng laro, habang ang teorya ng laro ay nag-aaral ng mga paraang may estratehiya sa paggawa ng desisyon (lalo na sa mga sitwasyong hindi tungkol sa laro). Ang mga laro ay dati nang naging inspirasyon sa matagumpay na pananaliksik sa larangan ng probabilidad, artipisyal na katalinuhan, ekonomiya, at pag-optimisa ng teorya.
Babaeng May Pamaypay

Ang Babaeng May Pamaypay (The Lady with a Fan), ca. 1638—1639, langis sa kahoy, 92.8 (taas) x 68.5 (lapad) sentimetro, ay isang orihinal na dibuho ng isang babaeng may nakapatong na itim na binurdang alindong sa ibabaw ng kanyang ulo at may suot na initimang damit, at likha ng kilalang pintor na si Diego Velázquez ng Habsburgo, Espanya. Batay sa puwesto nito sa pag-inam ng estilo ni Velázquez, ang larawan ay pinaniniwalaang kinatha sa pagitan ng 1638 at 1639.

Ang modelo

Isang kabighabighaning larawan ang Babaeng May Pamaypay. Bagaman madaling makilala na kabilang sa mga pamilyang dugong-bughaw ng Espanya ang mga modelo sa ibang mga ipinintang larawan ni Velázquez, ang modelo sa Babaeng May Pamaypay ay hindi pa rin nakikilala ng may kaseguraduhan; may kakulangan sa mga ebidensiya at dokumentasyon hinggil sa larawan. Ipinapahiwatig ng mga detalye ng kasuotan ng modelo para sa Babaeng May Pamaypay na maaaring si Marie de Rohan, and dukesa (duchess) ng Chevreuse, Pransiya (1600-1679), dahil sa suot nitong pang-1630 sa Pransiya. Subalit may isang ebidensiya lamang na nagpapahiwatig na ang babae ay isang Pransesa: isang sulat na may petsang 16 Enero 1638, kung saan isinasaad na minsang iginuhit ni Velázquez ang dukesa ng Chevreuse na noon ay pinalayas mula sa Pransiya at naninirahan sa Espanya, sa ilalim ng proteksiyon ni Felipe IV. Subalit may ilang bihasa na naniniwalang hindi kahawig ng dukesa ang larawan, at ang kasuotan ng babae sa larawan ay may kasamang tapada, naunang klase ng maja noong ika-18 siglo.

Pagmamay-ari

Unang naitala ang Babaeng May Pamaypay bilang kabilang sa koleksiyon ni Lucien Bonaparte ng unang bahagi ng ika-19 siglo. Pinaniniwalaang nakamit ni Bonaparte ang larawan sa Espanya noong 1801. Sa kadahilanang walang tala ang larawan sa kahit na anong koleksiyon sa Espanya, hindi posible na nakuha niya ang larawan mula sa Inglatera o sa Italya, kung saan siya naglagi noong panahon ng Digmaang Napoleoniko (Napoleonic Wars). Hindi rin maaari na mula sa Pransiya, kung saan nagkita si Bonaparte at ang duke ng Luynes, Pransiya na ang ninuno ay ang dukesa ng Chevreuse. Noong 1847, nasa Koleksiyong Hertford na ang larawan, subalit naging pag-aari ni Richard Wallace (Koleksiyong Wallace, London), kung saan nananatili ito magpahanggang-ngayon.

Babaeng May Mantilya

Isang katulad na larawan, ang Babaeng May Mantilya (Lady in a Mantilla), ang lumabas sa England bago ang taon ng 1753 mula sa imbentaryong isinagawa matapos ang kamatayan ni Ginoong Burlington. Naka-eksibit ang bersyong ito sa Chatsworth. Isang tala mula imbentaryo ng pag-aari ng alkalde ng Carpio noong 1689 ang nagpapahiwatig na ang larawang ito ay nasa quarta pieza (pang-apat na silid) ng bahay ni Carpio, na kung tawagin ay ang El Jardin de San Joaquin (Ang Hardin ni San Joaquin), at saan nakasabit ito na kasama ang may dalawampung iba pang larawan ng mga lalaki at babae, sampung dibuhong maka-relihiyon, at limang paksang sekular at may kaugnayan sa mitolohiya ng Gresya.
Distrito ng Shamkir

Ang Rayon ng Shamkir ay isang rayon ng Aserbayan.
Kinyobi ni wa Hana wo Katte

Ang Kinyobi ni wa Hana wo Katte ay isang palabas sa telebisyon sa bansang Hapon.
OLPC XO-1

Ang XO-1, dating kilala bilang $100 Laptop ("isandaang dolyar na laptop"; "laptop na nagkakahalaga ng isandaang dolyar"), Children's Machine ("makinang pambata"), at 2B1, ay isang mura o hindi mahal na laptop kompyuter (kompyuter na nakakalong) na nilikha para ipamahagi sa mga bata o kabataan ng umuunlad na mga bansa sa buong mundo, upang mabigyan ang mga ito ng akseso o daan sa kabatiran o kaalaman (sa pamamagitan ng Kilusang Daan sa Kaalaman), at mga pagkakataon na tumuklas, magsubok o mageksperimento, at maipahayag ang kanilang mga sarili (isang uri ng Konstruksiyonismo). Nilikha ang laptop ng 'di-kumikinabang na organisasyong Isang Laptop bawat Bata o One Laptop per Child (OLPC), 501(c)(3) at binubuo ng Quanta Computer.
Dinisenyo ang mga nakakalong o nakakanlong na mga kompyuter na ito para maipagbili sa mga sistemang pangedukasyon ng mga pamahalaan na magbibigay naman sa bawat isang batang nasa mababang paaralan (nasa primarya) ng kanilang pansariling laptop. Unang itinakda ang halaga ng bawat isa sa panimulang US$188 noong 2006, na may hayag na layuning aabutin ang presyong $100 sa 2008.
Gumagamit ang pangharabas at pangmababang enerhiyang mga kompyuter na ito ng flash memory sa halip na hard drive, at gumagamit din ng Linux bilang sistema ng operasyon o pagpapaandar. Ginagamitan ito ng lambatang Mobile ad-hoc upang mapahintulutan mapagsalusaluhan ng maraming makina ang aksesong Internet mula sa isang koneksiyon lamang.
Nakatulong ang laptop na ito sa pagbibigay ng kahulugan sa sumisibol (noong 2007) na kategorya o kauriang mga Netbook sa larangan ng mga kompyuter.
Anna Marie Periquet

Si Anna Marie Periquet ay isang Filipina na negosyante, na aktibong nagtataguyod sa adbokasiya ng pagnenegosyo, siya rin ay dating miyembro ng Ikasampung Kongreso ng Pilipinas bilang representante ng mga Kabataan.
John McCain

Si John Sidney McCain III (Agosto 29, 1936 – Agosto 25, 2018) ay isang senador ng Estados Unidos mula sa Arizona. Nagsimula siyang manungkulan bilang senador noong 1987. Napili siya ng Partidong Republikano ng Estados Unidos bilang kandidato para sa halalan ng pagkapangulo noong 2008.
Nagsilbi ang ama at lolo ni McCain sa Hukbong Pandagat ng Estados Unidos. Nag-aral si McCain sa Akademya ng Hukbong Pandagat ng Estados Unidos at naglingkod sa lumaon noong Digmaan sa Biyetnam bilang sundalo ng Hukbong Kati ng Estados Unidos. Nahuli siya ng mga Viet Cong, ang katawagan sa mga militar ng Kanlurang Biyetnam na sumakop sa buong kabansaan. Habang bihag, nabilanggo si McCain ng ilang taon at nagdaan sa pagpapahirap na nagresulta sa matagalang kapansanang pangkatawan.
Makalipas ang ilang panahon, naging senador ng Estados Unidos si McCain. Dati niyang sinubok na makuha ng Partidong Republikano bilang kandidato sa pagkapangulo ng bansa, subalit nakamit ito ni George W. Bush. Sinubok ulit ni McCain na makuha ang pagkakandidato ng partido noong 2008, at napili nga siya sa pagkakataong ito. Para maging pangulo ng Estados Unidos, kailangan niyang matalo sa halalan si Barack Obama, ang napiling kandidato sa pagkapangulo ng Partidong Demokratiko.
Ai Kawashima

Si Ai Kawashima ay isang mang-aawit mula sa bansang Hapon.
RC Cola

Ang RC Cola, kilala rin bilang Royal Crown Cola ay isang tatak ng soft drink na ipinakilala noong 1905 ni Claud A. Hatcher, isang pharmacist sa Columbus, Georgia sa Estados Unidos
Perjury

Ang perjury o forswearing ang kasalanan ng sinasadyang pagsasabi ng hindi katotohanan o maling pagkakatawan o paggawang hindi totoo sa panunumpa na magsasabi ng katotohan na makakaapekto sa isang paglilitis. Ang perjury ay isang malalang kasalanan sa mga iba't ibang bansa dahil ito ay ginagamit upang agawin ang kapangyarihan ng mga hukuman na nagreresulta sa hindi tamang paglalapat ng hustisya. Halimbawa, sa Estados Unidos, ang pangkalahatang statute ng perjury sa ilalim ng batas Pederal ay umuuri sa perjury bilang isang felony at nagbibigay ng parusang pagkabilanggo ng hanggang limang taon.
Unibersidad ng Munich Ludwig Maximilian

Ang  Unibersidad ng Munich Ludwig Maximilian (Ingles: Ludwig-Maximilian University of Munich, Aleman: Ludwig-Maximilians-Universitat München) ay isang pampublikong unibersidad sa pananaliksik na matatagpuan sa Munich, Alemanya.
Ang Unibersidad ay, partikular na noong ika-19 na siglo, ay itinuturing bilang isa sa mga pinakaprestihiyoso sa Alemanya at sa buong Europa. Ang mga nagtapos, guro, o mananaliksik dito ay kinabibilangan ng 35 Nobel laureates, kung saan ito ay nararanggong ika-17 sa buong mundo sa pamamagitan ayon sa dami ng Nobel laureates. Kabilang sa mga ito ay sina Wilhelm Röntgen, Max Planck, Werner Heisenberg, Otto Hahn at Thomas Mann. Si Papa Benedicto XVI ay din ay isang mag-aaral at propesor sa unibersidad. Kamakailan-lamang na naigawad sa LMU ang titulong "pamantasang elit" ayon sa  German Universities Excellence Initiative.
Sarsuwela

Ang sarsuwela o zarzuela ay isang dulang may kantahan at sayawan, na mayroong isa hanggang limang kabanata, at nagpakita ng mga sitwasyon ng Pilipino na may kinalaman sa mga kuwento ng pag-ibig at kontemporaryong isyu. Ang sarsuwela ay impluwensiya ng mga Kastila. Kung ihahalintulad natin ang sarsuwela sa isang realistikong dula, ito ay walang gaanong kaibahan, kaya lamang ang ibang linya sa sarsuwela ay kadalasang kinakanta at patula ang dialogo nito. Kadalasan ang sarsuwela ay nagtatapos palagi sa masayang pagwawakas, kasiyahan o nakakaaliw na tagpo. Ang tunggalian nang sarsuwela ay pahaplis at pahapyaw lamang. Ito ay ipinangalan sa la Zarzuela ng Espanya.
Teorya ng automata

Sa teoretikal na agham pangkompyuter, ang teoriya ng automata (Ingles: automata theory) ang pag-aaral ng mga abstraktong makina (o mas angkop na mailalarawang abstraktong 'matematika' na mga makina o sistema kung paanong ang mga ito ay inilalarawan sa mga terminong matematikal) at mga komputasyonal na problema na malulutas gamit ang mga makinang ito. Ang mga abstraktong makinang ito ay tinatawag na automata. Ang salitang automata ay nanggaling sa salitang Griyegong αὐτόματα na nangangahulugang "umaasal sa sarili".
Peoples' Friendship University of Russia

Ang  Peoples' Friendship University of Russia (Ruso: Российский университет дружбы народов), na kilala rin bilang RUDN University, ay isang edukasyonal na institusyon sa pananaliksik na matatagpuan sa Moscow.
Natsu! Depart Monogatari

Ang Natsu! Depart Monogatari ay isang palabas sa telebisyon sa bansang Hapon.
Kim Wan-Sun

Si Kim Wan-Sun ay isang mang-aawit sa Timog Korea.
Hermano Pule

Si Apolinario de la Cruz (22 Hulyo 1814 – 4 Nobyembre 1841), na nakikilala rin bilang si Hermano Pule ("Kapatid na Lalaking Pule") o Puli, ay isang Pilipino na namuno ng isang pangunahing himagsikan laban sa pamamalakad ng mga Kastila sa Pilipinas, na batay sa isang pakikibaka para sa kalayaang panrelihiyon at kasarinlan.
Bus ng kompyuter

Ang bus ng kompyuter (computer bus) sa arkitektura ng kompyuter ay subsistema na ginagamit sa pagpasa ng mga datos sa pagitan ng mga kasangkapan ng isang kompyuter.
Antropolohiyang pampolitika

Ang antropolohiyang pampolitika (Ingles: political anthropology) ay isang disiplina ng pag-aaral na sumasakop sa kayariang pampolitika at panlipunan ng isang lipunan. Nakatuon ang larangang ito sa kayarian ng mga sistemang pampolitika, na tinatanaw magmula sa batayan ng kayarian ng mga lipunan.  Itinuturing sina Charles-Louis de Secondat, Baron de Montesquieu at Alexis de Tocqueville bilang mga "amang tagapagtatag" ng antropolohiyang pampolitika. Kabilang sa mga kilalang antropologong pampolitika sina Pierre Clastres, E. E. Evans-Pritchard, Meyer Fortes, Georges Balandier, Fredrik Bailey, Jeremy Boissevain, Marc Abélès, Jocelyne Streiff-Fenart, Ted C. Lewellen, Robert L. Carneiro, John Borneman at Joan Vincent.
Three Men

Ang Three Men ay isang palabas sa telebisyon sa Timog Korea.
Alfredo Obviar

Personal na buhay

Si Alfredo Obviar ay ipinanganak sa Lipa, Batangas at kaisa-isang anak ni Telesforo Obviar at Florentina Catalina Aranda. Naulila si Obviar nuong siya'y apat na buwan pa lamang at mula noon ay inaruga na ng kanyang mga kamag-anak mula sa partidos ng kanyang ina. Pumasok si Obviar sa seminaryo ng mga Heswita noong 1907 at siya'y at nakatapos ng kursong Liberal Arts sa Ateneo de Manila. Pinagpatuloy ni Obviar ang kanyang pagpapari sa seminaryo ng Unibersidad ng Santo Tomas. At noong Marso 15, 1919, siya ay inordinahan bilang pari.

Buhay pari

Nanilbihan bilang kura paroko sa mga bayan ng Malvar at Lipa sa Batangas si Obviar. Itinalaga siya bilang siyang Bikaryo-Heneral ng Diyosesis ng Lipa ng Obispo ng Lipa na si Obispo Alfredo Verzosa. Tumayo rin si Obviar bilang taga-kumpisal at tagapangalaga ng mga Carmelite sa Lipa.

Aparisyon sa Lipa

Sa monasteryo ng mga Carmelite nasabing nangyari ang napabalitang aparisyon ng Birheng Maria kay Teresita Castillo, isang kandidata sa pagka-nobisyo. Sumangguni kay Obviar si Madre Superyora Cecilia de Jesus ng monasteryo ng Carmelite, matapos umano hilingin ng Mahal na Birhen na mabasbasan ang lugar ng kanyang pinagpapakitaan. Humiling ng senyales si Obviar na ang mga nasabing kababalaghan at nagmula sa langit, at nang mabulag at muling makakita si Castillo, siya'y naniwala. Nang hindi kilalanin ng komisyon na nagimbestiga sa nasabing aparisyon na ito'y "nararapat mapaniwalaan," siya ay nanahimik na lamang bilang paggalang sa nasabing desisyon.

Paglipat sa Lucena

Inilayo sa Lipa si Obviar at itinalaga na lamang bilang apostolikong tagapangasiwa ng bagong-tayong Diyosesis ng Lucena noong 1950. Dito kanyang itinatag sa bayan ng San Narciso, Quezon ang Misyonerong Katekista ni Santa Teresa ng Batang Hesus. Noon na lamang 1969, nang siya'y hirangin bilang ganap na Obispo ng Diyosesis ng Lucena. Nagretiro si Obviar sa pagka-obispo noong 1974 at nagsilbing residenteng obispo ng diyosesis hanggang siya'y yumao noong Oktubre 1, 1978, ang kapistahan ni Santa Teresa ng Lisieux.
Miri

Ang Lungsod ng Miri ay isang lungsod sa bansang Malaysia.
I'm Sam

Ang I'm Sam ay isang palabas sa telebisyon sa Timog Korea.
Halik

halikan
Ang halik o paghalik ay ang pagdampi ng mga labi ng isang tao sa ibang lugar, na ginagamit bilang pagpapahayag ng damdamin, paggalang, pagbati, pamamaalam, paghiling ng kabutihang kapalaran, damdaming romantiko, o pagnanasang seksuwal. Naging kasingkahulugan din ito ng dampi, beso, at besu-beso. At kaugnay ng mga salita o pariralang dapuan ng halik, iduop, at sagian ng halik.  Naghahalikan o nagbibigay ng halik ang bawat isang tao sa pamamagitan ng pagdirikit ng kanilang mga labi at ng kanilang mga bibig.  Iba-iba ang kahulugan ng halik sa sari-saring mga kalinangan.  Sa mas karaniwan, naghahalikan ang mga tao upang magpakita ng pagmamahal o pag-ibig at damdamin para sa isa't isa.  Kung minsan, nagpapalitan ng halik ang mga tao bilang tanda ng pagkakaibigan o pagiging magkaibigan.  Kung minsan din, nagiging isa itong ritwal ng pagbati o batian.
Maraming mga gawi ng paghalik.  Maaaring humalik ang tao sa pisngi o mga pisngi bilang pagbati, o upang magpaalam na.  Naiiba ang tinatawag na halik na Pranses (kilala sa Ingles bilang French kiss), sapagkat kinasasangkapan ito ng pagdirikit o pagdarampi ng mga dila ng tao habang naghahalikan.  Karaniwan itong tinatanaw na tanda ng pagiging matalik o pagmalapit (intimasidad) ng dalawang tao kaysa ibang anyo o gawi ng paghahalikan.  Maraming mga tao ang tumitingin o tumuturing sa halik bilang isang galaw o kilos na erotiko.
Panitikang panghudyo

Ang panitikang panghudyo ay tumutukoy sa mga akdang isinulat ng mga Hudyo hinggil sa mga temang panghudyo, mga akdang pampanitikan na mayroong sari-saring mga tema na isinulat sa mga wikang panghudyo, o mga akdang pampanitikan na nasa ibang wika na isinulat ng mga manunulat na Hudyo. Ang sinaunang panitikang Hudyo ay kinabibilangan ng panitikang pambibliya at panitikang rabiniko. Ang midyebal na panitikang Hudyo ay kinabibilangan ng hindi lamang literaturang rabiniko subalit pati na rin ng panitikang pang-etika, panitikang pampilosopiya, at mga kasamu't sariang sekular. Ang produksiyon ng panitikang Hudyo ay namukadkad sa pamamagitan ng makabagong paglitaw ng sekular na kulturang Hudyo. Ang modernong panitikang Hudyo ay kinabibilangan ng panitikang Yiddish, panitikang Ladino, panitikang Hebreo (natatangi na ang panitikang Israeli), at pantikan ng Amerikanong Hudyo.
Bienvenido Marquez Jr.

Si Bienvenido Marquez Jr. ay isang politiko sa Pilipinas.
124 Alkeste

Ang 124 Alkeste ay isang planetang hindi pangunahin.
Talk TV (seryeng pantelebisyon ng Pilipinas)

Ang Talk TV ay isang palabas sa telebisyon ng ABS-CBN na ang host ay sina Julius Babao, Christine Bersola-Babao at Ryan Agoncillo.
Lungsod ng Brescia

Ang Brescia ay isang lungsod sa rehiyon ng Lombardia sa Italya. Ito rin ang kabisera ng kasimpangalang lalawigan.
Santa Misericordia

Si Santa Misericordia ay isang santo ng Romano Katoliko.